அண்மையில் வேட்டி கட்டிக் கொண்டு வந்தால் அனுமதி மறுக்கும் நிறுவனங்களுக்கு எதிராக கடுமையான சட்டம் இயற்றி உள்ளீர் . அதற்கு நம் பாராட்டுகள். அந்த வகையில் திருக்குறளை தொடர்ந்து அவமதிக்கும் திரைப்படங்கள் , விளம்பரங்கள் , சமூக வலைத்தள பதிவுகளுக்கும் ஒரு முடிவு கட்ட வேண்டும் என கேட்டுக் கொள்கிறோம். மான் கராத்தே படத்தில் தமிழர்களின் புனித நூலான திருக்குறளை இழிவு செய்திருப்பார்கள். இதே போல சமூக வலைதளத்தில் திருக்குறளின் வாசகத்தை மாற்றி நகைச்சுவையாக கேலி செய்து பதிவு செய்து வருகிறார்கள். இதை முற்றிலும் தடுக்க தமிழக அரசு நடவடிக்கை எடுக்க வேண்டும். தமிழர் அற நூல்களை, திருக்குறளை அவமதிக்கும் நபர்களுக்கு, நிறுவனங்களுக்கு, திரைபடங்களுக்கு எதிராக கடுமையான தண்டனை வழங்க வேண்டும். ஒரு ஆண்டு சிறையும் அபராதமும் விதிக்க அரசு சட்டமியற்ற வேண்டுமாறு கேட்டுக் கொள்கிறோம்.